Nafarroako Parlamentuko Mahaiak, 2018ko urriaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Nafarroako errepideen sarerako finantza-iturrien gaineko azterlanean egindako lanen balorazioari eta datu-aurrerapenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia jaunak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilari eta Nafarroako Gobernuko lehendakariorde denari, Osoko Bilkuran ahoz erantzun dezan:

2018ko ekainaren 5ean Deloitte enpresari 96.500 euroan esleitu zitzaion ‘Nafarroako errepideen sarerako finantza-iturrien gaineko azterlana’ egitea. Azterlana egiteko 6 hilabeteko epea bete ez den arren, honezkero beteta egon beharko lirateke esleipen-hartzailea betetzera behartuta dagoen zenbait fase; adibidez, A fasea –Finantza-beharrizanen estimazioa– eta B fasea –Errepideen arloko beharrizanak finantzatzeko iturri potentzialak–; eta posiblea zatekeen are C eta D faseak ere galdera hau egiten den unean beteta egon izana (horietan, inpaktuak baloratzen dira eta laburpen exekutiboa egiten da, hurrenez hurren). Halaber, baldintza-agiri horren arabera, jarraipen-bilera bat egin beharko litzateke hilero.

Nafarroako Gobernuak zer balorazio eta zer datu-aurrerapen egin dezake Nafarroako errepideen sarerako finantza-iturrien gaineko azterlaneko datuei eta egindako lanei buruz?

Iruñean, 2018ko urriaren 15ean

Foru parlamentaria: Guzmán Garmendia Pérez